**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Covid-19 pandēmijas rezultātā atkārtoti izsludinātā ārkārtējā situācija valstī no 2020.gada 9.novembra un pandēmijas izplatības ierobežošanai noteiktie pasākumi turpina radīt smagu ietekmi uz kultūras nozari. Tajā strādājošo valsts iestāžu, nevalstiskā sektora organizāciju, kultūras nozares privātā sektora uzņēmumu un pašnodarbināto personu darbība faktiski ir pilnībā apturēta, liedzot iespējas īstenot plānotos kultūras pasākumus un daudzos gadījumos arī radošo darbību. Publiskās pulcēšanās ierobežojumi ietekmējuši kultūras pasākumu organizēšanu un norisi, kolektīvu radošo darbu. Kultūras ministrijas 2020.gadā veiktais kultūras patēriņa un līdzdalības pētījums atklāj ievērojamu kultūras patēriņa samazinājumu visās kultūras nozarēs, tādējādi demonstrējot, cik būtiska ir radītā ietekme uz visu kultūras nozaru dzīvotspēju un kultūru kā nācijas vērtību kopumā.  Ņemot vērā krīzes globālo mērogu un raksturu, īpašs atbalsts kultūras nozarei tās atveseļošanai pēc situācijas normalizēšanās tiek sniegts daudzviet pasaulē, un to kā prioritāti minējuši starptautiska un vietēja līmeņa politiķi un organizācijas. UNESCO sagatavojusi praktisku ceļvedi kultūrpolitikas veidotājiem, aicinot atbalstīt kultūras un radošās nozares, māksliniekus un kultūras nozares profesionāļus Covid-19 krīzē. Atbalsta jautājums apspriests arī Eiropas Savienības kultūras ministru padomē 2020.gada 1.decembrī, kurā ministri vienojušies par nepieciešamību turpināt nacionāla un Eiropas mēroga iniciatīvas kultūras nozares ilgtspējas saglabāšanai un krīzes pārvarēšanai šajā sektorā. Eiropas Savienības dalībvalstis, turpinoties pandēmijas otrajam vilnim, nākušas klajā ar jauniem atbalsta pasākumiem kultūras nozarei, kā arī turpinājušas 2020.gada pirmajā pusgadā iesāktās iniciatīvas. Piemēram, Igaunija 2020.gada nogalē atbalstījusi papildu 3,7 milj. *euro* piešķīrumu kultūras nozares atbalstam valsts reģionos ar stingrākajiem Covid-19 izplatības ierobežojumiem otrā viļņa laikā, kā arī papildu atbalstu kultūras nozarei pārējā valsts teritorijā. Somija 2020.gada novembrī profesionālo kultūras iestāžu, projektu un mākslinieku atbalstam piešķīra papildu finansējumu 30 milj. *euro* apmērā.  Latvijas Republikas Saeima 2020.gada 2.jūlijā, apstiprinot Nacionālo attīstības plānu 2021. – 2027.gadam tam pievienotajā paziņojumā uzsvērusi nepieciešamību sniegt atbalstu kultūras un mediju nozarēm krīzes radīto zaudējumu mazināšanai un šo nozaru atveseļošanai.  Īpaša vērība, veidojot atbalsta programmas, tiek pievērsta tieši nozarē pašnodarbināto personu, mazo un vidējo uzņēmumu un nevalstiskā sektora organizāciju dzīvotspējas nodrošināšanai, ņemot vērā, ka šie kultūras jomas dalībnieki visbiežāk finansējumu piesaista no projektiem un pašu ieņēmumiem, līdz ar to tiem raksturīga zema likviditāte, un ir nepieciešama strauja valsts iejaukšanās, lai novērstu šī sektora naudas plūsmas problēmas un maksātnespējas draudus. Līdz ar to kā stimulējošs mehānisms arī citviet papildus tiek izmantots projektu finansējums, pēc būtības veidojot proaktīvu valsts pasūtījumu kultūras nozarei, kas ļauj saglabāt darba vietas un sektora ekonomisko aktivitāti vismaz minimālā apmērā. Daudzviet atbalsta mehānismi tiek veidoti tādā veidā, lai ieguvēji no tiem būtu vienlaikus vairākas kultūras nozares.  Kultūras ministrija ir saņēmusi kultūras nozaru nevalstisko organizāciju, uzņēmumu un pašnodarbināto vēstules, kurās raksturota krīzes ietekme uz nozari, kā arī sniegti priekšlikumi nozares darbības stabilizēšanas pasākumiem. Latvijas Pasākumu producentu asociācija vēstulē Valsts prezidentam un Ministru kabineta locekļiem aicinājusi laicīgi pieņemt lēmumus par atbalsta mehānismiem nākotnē, lai uzņēmumi spētu plānot savu darbību vismaz pusgadu tālā nākotnē. Būtiskus zaudējumus cietušas visas kultūras nozares, tai skaitā teātri, muzeji un pat tautas daiļamata meistari, kuriem būtiski samazinājies darba apjoms, valdot neziņai par iespējām Dziesmu un deju svētku procesa dalībniekiem – koriem un deju kolektīviem – atjaunot savu darbību.  Saskaņā ar Valsts ieņēmumu dienesta datiem kultūras nozarē kopumā strādā 45 244 nodokļu maksātāji (tai skaitā pašnodarbinātās personas un saimnieciskā darba veicēji), kas kopumā nodokļos gadā ir samaksājuši 269 809 tūkst. *euro*. Saskaņā ar Kultūras ministrijas 2018.gadā veikto pētījumu kultūras jomā darbojas 3 397 nevalstiskās organizācijas, no kurām 1 164 ir algoti darbinieki. Covid-19 krīze ir smagi ietekmējusi arī šīs organizācijas, kuru mērķis nav peļņas gūšana, bet gan dažādu nekomerciālu kultūras pakalpojumu sniegšana. Apstākļi, kas Covid-19 krīzes laikā neļauj nevalstiskajām organizācijām īstenot plānotos projektus un nodrošināt savu darbību, saistīti ar kopējo ekonomiskās situācijas pasliktināšanos, kā rezultātā pasākumu nodrošināšanai tiek atteikti iepriekš plānotie ziedojumi, krītas saimnieciskās darbības ienākumi un rezultātā būtiski pasliktinās nevalstisko organizāciju dzīvotspēja un iespējas izmaksāt atalgojumu saviem darbiniekiem.  Būtiskākais risks, neveicot pasākumus krīzes seku likvidēšanai kultūras nozarē, ir augsti kvalificētu profesionāļu aizplūšana no nozares, ņemot vērā to, ka arī pirms Covid-19 izraisītās krīzes atlīdzība un ienākumu gūšanas iespēja daudzās kultūras nozares apakšnozarēs nav bijusi konkurētspējīga. Jāņem vērā, ka lielākā daļa šo cilvēku ir ieguvuši specializētu mākslas un kultūras izglītību, līdz ar to šos profesionāļus nav iespējams aizstāt, pārkvalificējot citu nozaru darbiniekus. Saskaņā ar Latvijas Kultūras akadēmijas 2020.gada jūnijā veiktu pētījumu par Covid-19 pandēmijas ietekmi uz kultūras nozari, kurā aptaujāti vairāk kā 3 000 nozarē strādājošie, tai skaitā 1 824 radošās personas un 1 398 kultūras iestādēs un organizācijās strādājošie, 41% radošo personu vērtē, ka to radošā darba apjoms krīzes laikā ir samazinājies, 26% personu darba nav vispār, 54% personu darba apstākļi ir pasliktinājušies, 50% personu ir samazinājušies ienākumi, savukārt 20% personu ienākumu vairs nav vispār. No aptaujātajiem 19% ir pieteikušies atbalstam, taču tikai 9% to ir saņēmuši, līdz ar to 39% radošo personu uzskata, ka tām būs nepieciešams papildu atbalsts. Savukārt 52% kultūras iestāžu un organizāciju vērtē, ka to darba apjoms krīzē ir samazinājies, tai skaitā 33% nevalstisko organizāciju un 44% uzņēmumu norāda, ka to darbība iesaldēta pilnībā, un 33% nevalstisko organizāciju un uzņēmumu ienākumu krīzes laikā nav bijis vispār. Arī Kultūras ministrijas pasūtītajā Latvijas Kultūras akadēmijas kultūras patēriņa un līdzdalības pētījumā 2020.gada nogalē 89% kultūras organizāciju konstatējušas auditorijas samazināšanos. 68% kultūras organizāciju ir bijušas spiestas pārtraukt dažādus iesāktos projektus un aktivitātes, 31% ir apturējušas vai iesaldējušas savu darbību, 29% aicinājušas darbiniekus doties ikgadējā atvaļinājumā, bet 22% pārtraukušas iesāktās partnerības.  Papildus 2020.gada kultūras patēriņa un līdzdalības pētījumā aktualizēts jautājums par personu ar invaliditāti piekļuvi kultūrai. Pētījumā iegūtie viedokļi no nevalstisko organizāciju pārstāvjiem liecina, ka kultūras organizācijās lielā mērā pietrūkst izpratnes par šo mērķa grupu vajadzībām un risinājumu variantiem. Bieži risinājumi ir sasniedzami ar nelieliem finansiāliem ieguldījumiem vai personāla apmācību, kas varētu padarīt kultūras pasākumu un kultūras organizāciju piedāvājuma saturu pieejamāku cilvēkiem ar īpašām vajadzībām. Covid-19 krīzes kontekstā, pieaugot cilvēku izolācijai un vientulībai, būtiski rūpēties par visu sabiedrības grupu saliedētību, tai skaitā caur kultūras pieredzi, nodrošinot to personām ar dažāda veida funkcionāliem traucējumiem.  Kultūras ministrija, apkopojot iepriekš minēto informāciju un kultūras sektorā nodarbināto priekšlikumus, 2020.gadā izstrādāja rīcības plānu, lai sniegtu visaptverošu atbalstu Covid-19 krīzes radīto negatīvo seku ietekmes mazināšanai kultūras un pasākumu nozares iestādēm, uzņēmējiem, radošajām personām un nevalstiskajām organizācijām, un kura mērķis ir stimulēt jaunradi un ekonomisko aktivitāti, kā arī veikt strukturālus ieguldījumus nozares projektos, kas veicinātu kultūras nozares noturību, ilgtspēju un izaugsmi.  2020.gadā viens no efektīvākajiem atbalsta instrumentiem kultūras jomā bija Valsts kultūrkapitāla fonda īstenotā mērķprogramma „Nākotnes kultūras piedāvājuma veidošana visās kultūras nozarēs” (turpmāk – mērķprogramma), kurā pieteikumu kopējais skaits bija 474, pieprasītais finansējums – 3 791 896,60 *euro*; finansēti 300 projekti par kopējo summu 1 815 000,00 *euro.*  Mērķprogrammu plānots turpināt īstenot 2021.gadā, radot kultūras nozarei priekšnosacījumus darbības ilgtspējai, savukārt sabiedrībai sniedzot iespējas esošo ierobežojumu apstākļos gūt piekļuvi kultūras pakalpojumiem. Mērķprogrammas ietvaros paredzēts sniegt atbalstu jaunu kultūras produktu un pakalpojumu radīšanai un jau izstrādāto kultūras produktu un pakalpojumu pielāgošanai un īstenošanai pastāvošo ierobežojumu apstākļos visās kultūras nozarēs, par mērķprogrammas virsmērķi izvirzot kultūras pieejamības nodrošināšanu plašam iedzīvotāju lokam krīzes apstākļos, gan aptverot dažādas mērķgrupas, gan nodrošinot reģionālo pārklājumu. Ņemot vērā Covid-19 krīzes visaptverošo smago ietekmi uz sabiedrības dzīves kvalitāti un garīgo veselību, mērķprogramma atbalstīs kultūras kapitāla un potenciāla izmantošanu iedzīvotāju dzīves kvalitātes atjaunošanā. Ar mērķprogrammas līdzekļiem paredzēts nodrošināt gan kultūras pakalpojumu pieejamību tuvākajā laikā atbilstoši aktuālajām epidemioloģiskajām prasībām, gan ilgtermiņā radīt jaunu piedāvājumu dažādās kultūras nozarēs, kas kļūs par nākotnes kultūras vērtībām.  Mērķprogrammu plānots īstenot, izsludinot projektu konkursu visās nozarēs un izvērtējot projektu pieteikumus Valsts kultūrkapitāla fonda ekspertu komisijās atbilstoši nozarei. Valsts kultūrkapitāla fonda padome, ņemot vērā Kultūras ministrijas un Valsts kultūrkapitāla fonda ekspertu komisiju ieteikumus, izvirzīs katrai nozarei specifiskās saturiskās prioritātes, tādējādi veidojot valsts pasūtījumu kultūrai.  Visās nozarēs galvenā atbalstāmā projektu prioritāte ir nozaru piedāvājuma komunikācija sabiedrībai, tai skaitā meklējot jaunas, inovatīvas kultūras komunikācijas formas, kas īstenojamas pastāvošo ierobežojumu apstākļos, atbalstot pasākumus, kuru publiskā pieejamība ir realizējama 2021.gadā. Kultūras piedāvājuma attīstīšanai cilvēkiem ar īpašām vajadzībām, kurām Covid-19 apstākļos piekļuve kultūrai ir īpaši apgrūtināta, prioritāri paredzēts sniegt atbalstu projektu pieteikumiem, kuru mērķis ir radīt jaunu kultūras piedāvājumu vai pielāgot jau esošos kultūras produktus cilvēkiem ar redzes, dzirdes un uztveres traucējumiem. Vienlaikus visās nozarēs horizontāla prioritāte tiks piešķirta nozares speciālistu profesionālās pilnveides projektiem, kā arī inovāciju radīšanai visās kultūras jomās. Lai efektīvāk sasniegtu vienu no mērķprogrammas virsmērķiem –sabiedrības dzīves kvalitātes un garīgās veselības uzlabošanu, – finansējums paredzēts kopējai mērķprogrammas un tās rezultātu komunikācijai, lai informētu sabiedrību par jaunajiem pieejamajiem kultūras produktiem. Ņemot vērā, ka mērķprogrammas īstenošana prasa papildu Valsts kultūrkapitāla fonda kapacitāti, finansējums paredzēts arī Valsts kultūrkapitāla fonda administratīvo resursu stiprināšanai.  Atbalstam mērķprogrammā varēs pretendēt fiziskas personas, kuras ir reģistrētas Valsts ieņēmumu dienesta Saimnieciskās darbības veicēja reģistrā, un organizācijas (komersanti, nevalstiskās organizācijas, valsts un pašvaldību iestādes un kapitālsabiedrības), iesniedzot projektu pieteikumus jaunu kultūras produktu radīšanai un esošo produktu pielāgošanai un īstenošanai pastāvošo ierobežojumu apstākļos 2021.gadā, tai skaitā nodrošinot turpinājumu atbalsta iniciatīvām, kas 2020.gadā tika īstenotas ārpus Valsts kultūrkapitāla fonda ietvariem. Kopējais mērķprogrammas projektu atbalstam nepieciešamais finansējums ir 2 892 750 *euro*, bet 107 250 *euro* paredzēti mērķprogrammas administratīvajām izmaksām.  Ņemot vērā minēto, no valsts budžeta programmas „Līdzekļi neparedzētiem gadījumiem” Valsts kultūrkapitāla fondam nepieciešams finansējums 3 000 000 *euro* apmērā mērķprogrammas īstenošanai, lai mazinātu Covid-19 krīzes negatīvo seku ietekmi uz kultūras nozari.  2016.gada 19.jūlijā tika pieņemts Eiropas Komisijas paziņojums par Līguma par Eiropas Savienības darbību 107.panta 1.punktā minēto valsts atbalsta jēdzienu (2016/c 262/01), tostarp skaidrojot valsts atbalsta nosacījumu piemērošanu atsevišķu nozaru ietvaros, piemēram, kultūrai un kultūrvēsturiskā mantojuma saglabāšanai, dabas aizsardzībai. Eiropas Komisija ir norādījusi, ka atsevišķas ar kultūru, kultūrvēsturiskā mantojuma saglabāšanu un dabas aizsardzību saistītas darbības var būt organizētas nekomerciāli un tādējādi tās ir tādas, kurām nav saimnieciska rakstura, līdz ar to publiskais finansējums, kas tām piešķirts, var nebūt valsts atbalsts. Arī tad, ja no kultūras iestādes apmeklētājiem vai sabiedrībai pieejama kultūras vai kultūrvēsturiskā mantojuma saglabāšanas pasākuma dalībniekiem tiek prasīta samaksa, kas sedz tikai daļu no faktiskajām izmaksām, šim pasākumam tik un tā nav saimnieciska rakstura, jo šādu samaksu nevar uzskatīt par reālu atlīdzību par sniegto pakalpojumu. Eiropas Komisijas skaidrojumā „daļa no faktiskajām izmaksām” ir ne vairāk kā 50% no kopējiem kultūras iestādes izdevumiem (biļešu ieņēmumi, maksas pakalpojumu u.c. pašu ieņēmumi).  Kultūras ministrija ir veikusi plānoto atbalsta saņēmēju analīzi un secinājusi, ka būs tādi finansējuma saņēmēji, kuru katra potenciālā valsts atbalsta saņēmēja saimnieciskās darbības ieņēmumi nepārsniegs 2020.gadā 50% no kopējiem attiecīgā projekta realizētāja izdevumiem, līdz ar to Projektā noteiktais valsts atbalsts nekvalificējas kā komercdarbības atbalsts, un komercdarbības atbalstu regulējošās tiesību normas nav jāpiemēro. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Valsts kultūrkapitāla fonds. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras ministrija, Valsts kultūrkapitāla fonds, kultūras nozares radošās personas, uzņēmumi, nevalstiskās organizācijas, valsts un pašvaldību iestādes un kapitālsabiedrības. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022.gads | | 2023.gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 3 000 000 | 0 | 0 | 0 | 0 | 0 |
| 2.1. valsts pamatbudžets | 0 | 3 000 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -3 000 000 | 0 | 0 | 0 | 0 | 0 |
| 3.1. valsts pamatbudžets | 0 | -3 000 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +3 000 000 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 1. Mērķprogrammas īstenošanai plānotais finansējums 2 892 750 *euro* apmērā, piešķirot atbalstu 145 projektiem jaunu kultūras produktu radīšanai un esošo produktu pielāgošanai un īstenošanai pastāvošo ierobežojumu apstākļos 2021.gadā, vidēji 19 950 *euro* katram, tai skaitā vismaz 20 projektiem kultūras piedāvājumam cilvēkiem ar īpašām vajadzībām īstenošanai. 2. Mērķprogrammas administrēšanai plānotais finansējums 107 250 *euro* apmērā, un konkrēti (pieņemot, ka tiek iesniegti 600 projektu pieteikumi): 3. projektu vērtēšana – (3,50 *euro* x 7 eksperti x 600 projekti) + darba devēja valsts sociālās apdrošināšanas obligātās iemaksas = 18 167,73 *euro*; 4. ekspertu komisijas sēdes visās nozarēs – (175,00 *euro* x 7 eksperti x 12 sēdes) + darba devēja valsts sociālās apdrošināšanas obligātās iemaksas = 18 167,73 *euro*; 5. Valsts kultūrkapitāla fonda padomes ārkārtas sēde rezultātu apstiprināšanai – (71,14 *euro* x 13 padomes locekļi x 1 sēde) + darba devēja valsts sociālās apdrošināšanas obligātās iemaksas = 1 142,99 *euro*; 6. Valsts kultūrkapitāla fonda administrācijas darbinieku atlīdzība mērķprogrammas norises nodrošināšanai visās nozarēs, ņemot vērā, ka mērķprogrammas īstenošana plānota paralēli Valsts kultūrkapitāla fonda regulāro projektu konkursu un mērķprogrammu norisēm un Valsts kultūrkapitāla fonda budžeta bāzē nav pieejams finansējums, lai segtu jaunu, iepriekš neplānotu mērķprogrammu administrēšanas izdevumus, izvērtējot paredzamā darba apjomu un intensitāti (konkursa sagatavošana, pieteicēju konsultācijas, pieteikumu pieņemšana, līgumu slēgšana, atskaišu izvērtēšana), nosakot piemaksu par papildus pienākumu veikšanu un darba intensitāti atbilstoši darbiniekam noteiktās mēnešalgu grupas, saimes (līmeņa) vidēji 10 mēnešu periodā atbilstoši konkrētā darbinieka darba apjomam un intensitātei = 10 darbinieki x 10 mēneši x 377,95 *euro* = 37 795,00 *euro* + darba devēja valsts sociālās apdrošināšanas obligātās iemaksas 8 915,84 *euro* = 46 710,84 *euro*; 7. mērķprogrammas komunikācijas pakalpojumam, lai sabiedrībai skaidrotu mērķprogrammas ietvaros atbalstītos projektus un to sasniegtos rezultātus – 23 060,71 *euro* (integrēta komunikācijas veidošana t.sk. mediju pasākumi, infografikas, video stāsti, sociālo mediju kampaņas utt.). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” un plānots izlietot 2021.gadā. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Valsts kultūrkapitāla fonds. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Turlaja 67330250

[Laura.Turlaja@km.gov.lv](mailto:Laura.Turlaja@km.gov.lv)